(234 ) 
l’aliance et aunityé perpetaele. Et quant il me eust ouy, il comenza à rire 
et dist que je monstroie bien que ny vous ny moy n'estionz pas contentz 
d'aller en Angleterre; et puys que ainsy estoit qu'il ne parleroit plus de 
vostre dit mariagie. Et au regard de celluy de Mr votre nepveur, il dict 
qu'il vous bavoit desja eseript que vous le deussiez traieter de vous 
mesme et envoyer quelques ambassadeurs pour ce fere: mays je luy dis 
que de traictier icelluy mariagie sans havoir povoir de luy, il me sem- 
bloit que cella n’estoit pas bien convenient pour deux raisons : l’une pour 
ce que icelluy roy d'Angleterre estoit assez sagie de non vouloir beso- 
gner sans veoir povoir dudit sgr. roy votre père et que en voyant les 
gens sans son pouvoir, ce seroit monstrer que l'hon se veult moquer de 
luy; car la principale intencion de venir à ceste aliance seroit pour havoir 
une bone amytié et inteligence aveque ledit sgr. roy votre père, non pas 
aveque ung enfant qui ne luy peult de riens ayder. L'aultre raison est 
que, envoyant les dits ambassadeurs de votre part et que la chosse ne 
vint à effect pour faulte du consentemant dudit sgr. roy votre père, ce 
seroit grande honte à vous et grand regret audit roy d'Angleterre; la 
quelle chose pourroit après engendrer une grande inimityé entre lesdits 
sgre roys. Et quant il eust ouy ces raisons, il me dict qu'il y vouloit un 
peu penser et que je retournasse à Yspruck, comant il m'havoit dict, à 
fere ces minutes et que sans poinet de faulte vendredy au soir, qu'estoit 
le vie de ce moys, il viendroit là et que adhonce je me deusse trover de- 
vers luy après soupper aveque les dites minutes. Ce que jefis et labouray 
tout le jour dudit vendredy sur icelles minutes, 
Le mesme jour à vr heures du soyr, arriva l'aultre poste despéchiée à 
Bruxelles le troysieme de ce moys à dix heures du matin. Et fuz bien 
esbayz de la diligence qu'il havoit faicte: car il estoit venu en cinq jours 
et demy; et les aultres postes havoient ordinairemant accoutumé demou- 
rer vin jours eutiers devant qu'ils arrivassent icy, [ncontinent que je 
cu receu vous dites lettres, pour ce que ledit sgr. roy n’estoit pas an- 
cores arrivé, je me mys à souper et envoyz à mons.' le docteur qu'il 
voulsist aussy se despéchier de souper ct se rendre au logis du roy, que 
je luy comuniqueroye les lettres de la novelle poste, afin que par en- 
semble Iny présentissions vous lettres, aynsy que m'haviés escript. Ce 
qu'il fist voluntiers : et là nous trovasmes ensemble, aynsi que le roy, qui 
n'havoit faict que arriver, se mettoit à table, Kt pendant son soupper je 
